Jong man verdrink in Knysna-strandmeerArgieffoto van die Koppe in Knysna Foto: holidaybug.co.za ŉ 22-jarige man het verdrink nadat sy kano in die Knysna-strandmeer omgeslaan het, het die Nasionale Seereddingsinstituut (NSRI) gesê. “Die man en sy familie het Saterdagmiddag by die strandmeer gaan ontspan,” het Jerome Simonis, stasiebevelvoerder van Knysna-NSRI, in ŉ verklaring gesê. “Vyf van die familielede het met die kano op die water gaan roei. Die kano was vermoedelik te swaar gelaai en het omgeslaan.” Die NSRI is omstreeks 17:30 na Die Punt in die Knysna-strandmeer ontbied. Die man het onder die water verdwyn. Sy liggaam is tydens ŉ soektog opgespoor. Die polisie doen ŉ geregtelike doodsondersoek.